section_heading: Prva sezona
paragraph_text: Fred čita prijateljima članak o još jednom napadu na brod. Po gospodinu Magnusu, vlasniku brodske kompanije, riječ je o osveti duha pirata Crvenobradoga. Idu osobno k Magnusu nešto više saznati. Navodno su njegovi predci prije tristo godina Crvenobradoga poslali na sud, a ovaj se zakleo da će se vratiti i osvetiti. Nakon razgovora odlučuju mu pomoći. Ploveći u čamcu, promatraju što se zbiva na moru. Ubrzo zamjećuju sablasni brod, koji im prepolovljuje čamac. Jedina šansa za spas jest ukrcavanje na brod duhova.